**REPUBLIKA HRVATSKA**

**OPĆINA POSEDARJE**

**JEDINSTVENI UPRAVNI ODJEL**

**ODJELJAK ZA PRORAČUN I FINANCIJE**

**UPUTE ZA IZRADU PRORAČUNA OPĆINE POSEDARJE**

**ZA RAZDOBLJE OD 2026. DO 2028.GODINE**

**Posedarje, listopad 2025.g.**

**UPUTE ZA IZRADU PRORAČUNA OPĆINE POSEDARJE I**

**FINANCIJSKIH PLANOVA PRORAČUNSKIH KORISNIKA**

**OPĆINE POSEDARJE ZA RAZDOBLJE OD 2026-2028 GODINE**

1. **UVOD**
   1. **Uvodna riječ**

Prema novom Zakonu o proračunu ("Narodne novine" br. 144/21) Ministarstvo financija sastavlja Upute za izradu proračuna Jedinice lokalne područne i (regionalne) samouprave te iste dostavlja jedinicama. Na temelju Uputa Ministarstva financija i u skladu s odredbama članka 26. Zakona o proračunu ("Narodne novine" br 144/21), odjeljak za proračun i financije Općine Posedarje izrađuje upute za izradu proračuna i dostavu financijskih planova proračunskih korisnika. Kako Ministarstvo financija do danas nije izradilo Upute, odjeljak za proračun i financije izrađuje Upute za izradu i dostavu prijedloga plana proračuna i financijskih planova proračunskog korisnika Općine Posedarje za razdoblje od 2026.-2028 godine.

Nakon što Ministarstvo financija izradi i dostavi upute za izradu Plana proračuna za 2026.godinu s projekcijama za 2027. i 2028. godinu, napravit će se dopune ovih Uputa koje će biti objavljene na službenoj stranici Općine Posedarje.

Proračunski korisnici Općine obvezni su pristupiti izrade prijedloga svojih planova primjenjujći metodologiju u skladu s novim Zakonom o proračunu te Pravilnikom o proračunskom računovodstvu i računskom planu.

1. **TEMELJNE MAKROEKONOMSKE PRETPOSTAVKE ZA IZRADU PRIJEDLOGA PRORAČUNA OPĆINE POSEDARJE**

U skladu s člankom 26. Zakona o proračunu ("Narodne novine 144/21) upute koje se izrađuju trebaju sadržavati temeljne makroekonomske pokazatelje za izradu prijedloga plana proračuna. Hrvatska narodna banka je u mjesecu rujnu 2025.godine objavila Sažetak jesenske makroekonomske projekcije HNB-a za Hrvatsku-rujan 2025" u kojem je objavila svoje makroekonomse projekcije za nadolazeće razdoblje i to:

|  |  |  |
| --- | --- | --- |
|  | 2025.godina | 2026 godina |
| BDP-relni rast (stopa promjene, %) | 3,3 | 2,9 |
| Index rasta potrošačkih cijena (stopa promjene) | 4,2 | 2,8 |
| Stopa zaposlenosti (%) | 2,7 | 1,8 |
| Rast neto korištenja fonoda EU-a (%) | 2,9 | 3,1 |

1. **METEDOLOGIJA IZRADE, PREDLAGANJA I DONOŠENJA PRORAČUNA I FINANCIJSKIH PALOVA PREMA NOVOM ZAKONU O PRORAČUNU**

U ovom dijelu navodimo odredbe Zakona o proračunu u vezi izrade, predlaganja i donošenja proračuna i financijskih planova za razdoblje od 2026.-2028. godine.

**3.1 Predlaganje i donošenje proračuna i financijskih planova za 2026. godinu i projekcija za 2027. i 2028. godinu na razini ekupine ekonomske klasifikacije**

Sukladno člancima 38. ,39., i 42 Zakona o proračunu, proračun jedinica lokalne i područne (regionalne) samouprave, financijki plan proračunskog korisnika te financijski plan izvanproračunskih korisnika usvaja se na razini ekonomske klasifikacije. Slijedom navedenog, jedinice lokalne i područne (regionalne) samouprave, proračunski i izvanproračunski korisnici prihode i primitke, rashode i izdatke za 2026. godinu iskazuju na razini skupine (druga razina proračunskomg plana) isto kao za 2027. i 2028. godinu.

**3.2. Iskazivanje rashoda u Računu prihoda i rashoda po funkcijskoj klasifikaciji**

Zakonom o proračunu u članku 29. propisuje da jednice lokalne i područne (regionalne) samouprave u Općem dijelu proračuna u Računu prihoda i rashoda, rashode iskazuju i prema funkcijskoj klasifikaciji. Ista obveza propisana je i proračunskim i izvanproračunskim korisnicima koji sukladno članku 34. Zakona o proračunu u Općem dijelu financijskog plana u računu prihoda i rashoda, rashode proračunskog korisnika trebaju iskazivati i prema funkcijskoj klasifikaciji. Dio jedinica lokalne i podoručne (regionalne) samouprava i njihovi proračunski i izvanproračunskih kroisnika i u dosadašnjim planovima su iskazivali rashode po funkcijskoj klasifikaciji.

**3.3. Sažetak Računa prihoda i rashoda te sažetak Računa financiranja u Općem dijelu proračuna i financijskog plana**

Zakonom o proračunu u članku 29. i u članku. 34 propisuje da Opći dio proračuna, odnosno Opći dio financijskog plana proračunskog i izvanproračunskog korisnika obvezno sadrži i sažetak Računa prihoda i rashoda te sažetak Računa financiranja. U skladu s nevedenim, jedinice lokalne i područne (regionalne) samouprave te njihovi proračunski i izvanproračunski korisnici u obvezi su u ovom proračunskom ciklusu planiranja pripremiti navedene sažetke.

**3.4. Zakonska obveza izrade višegodišnjeg plana uravnoteženja**

Člankom 37. novog Zakona o proračunu propisano je ako jedinica lokalne i područne (regionalne) samouprave i njihovi proračunski i izvanproračunski korisnici ne mogu preneseni manjak podmiriti do kraja proračunske godine, obvezni su izraditi višegodišnji plan uravnoteženja za razdoblje za koje se proračun, odnosno financijski plan donosi. Isto tako ako jedinica lokalne i regionalne (područne) samouprave i njihovi proračunski i izvanproračunski korisnici ne mogu preneseni višak, zbog njegove velečine, u cijelosoti iskoristiti u jednoj proračunskoj godini, korištenje viška planira se višegodišnjim planom uravnoteženja za razdoblje za koje se proračun, odnosno financijki plan donosi. U prethodim godinama izrada višegodišnjeg plana uravnoteženja nije bila propisana Zakonom o proračunu, već je Ministarstvo financija u uputama za izradu proračuna davalo instrukcije za izradu višegodišnjeg plana uravnoteženja te akata koje je potrebno donijeti uz proračun odnosno fianncijski plan.

**3.5. Usvajanje prijedloga financijskog plana od strane upravljačkih tijela u proračunskim i izvanproračunskim korsnicima**

Člankom 38. stavkom 2. i člankom 39. stavkom 2 novog Zakona o proračunu propisano je da čelnik proračunskog i izvanproračunskog korsnika prije dostave prijedloga financijskog plana nadležnom upravnom tijelu, obavezan isti uputiti i svom upravljačlom tijelu na usvajanje. Zakonom o proračunu ja dalje uređeno da ako postoje razlike u financijskom planu proračunskog i izvanproračunskog korsnika sadržanom u proračunu koji je usvojilo predstavničko tijelo u odnosu na već usvojeni prejedlog financijskog plana od strane njegovog upravljačkog tijela, upravljačo tijelo usvaja financijski plan koji je sadržan u proačunu koji je usvojilo predstavničko tijelo. Ako postoje razlike u financijskom planu proračunskog i izvanproračunskog korisnika na koje je predstavničko tijelo dalo suglasnot u odnosu na već usvojeni prijedlog financijsko plana od strane upravljačkog tijela, upravljačo tijelo usvaja financijski plan na koji je predstavničko tijelo dalo suglasnot.

**3.6. Obrazloženje-sastavni dio proračuna i financijskog plana**

Sadržaj proračuna, sukladno članku 31. novog Zakona o proračunu, dopunjen je na način da obrazloženje postaje sastavni dio proračuna kako na državnoj tako i na razini jedinica lokalne i područne (regionalne) samouprave. Obrazloženje općeg dijela proračuna jedinica lokalne područne (regionalne) samouprave sukladnom odredbama novog Zakona o proračunu sadrži:

obrazloženje prihoda i rashoda, primitaka i izdataka proračuna jedinica lokalne i područne (regionalne) samouprave, obrazloženje prenesenog manjka odnosno viška proračuna jedinice područne (regionalne) samouprave. Obrazloženje posebnog dijela proračuna temelji se na obrazloženju finacijskih planova proračunskih korisnika, a sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz akta starteškog planiranja.

Novi Zakon o proračunu propisuje u čalnku 36. obvezu proračunskim i izvanproračunskim korisnicima izradu obrazloženja i to obrazloženja uz opći dio financijkog plana i obrazloženja uz posebni dio financijkog plana. Obrazloženje općeg dijela financijskog plana proračunskog i izvanproračunskog korsnika sadrži obrazloženje prihoda i rashoda, primitaka i izdataka te obrazloženje prenesenog manjka odnosno viška. Obrazloženje posebnog dijela proračuna daje se kroz obrazloženje programa koji se iskazuju kroz obrazloženje aktivnosti i programa, zajedno s ciljevima i pokazateljima uspješnosti iz akta o strateškom planiranju.

**3.7. Predlaganje amandmana na proračun jedinice lokalne i područne (regionalne) samouprave i financijskih planova proračunskih i izvanproračunskih korisnika**

Člankom 41. Zakona o proračunu detaljno uređeno predlaganje amandmana na način da se mogu podnosti amandmani kojima se predlaže:

- povećanje proračunskih rashoda iznad iznosa utvrđenih prijedlogom proračuna jedinice lokalne i područne (regionalne) samouprave i financijskim planom proračunskog i izvanproračunskog korsnika pod uvjetom da se istodobno predloži samanjenje drugih rashoda u istom iznosu i unutar istih izvora financiranja u posebnom dijelu proračuna ili financijskog plana.

Navedenim se osigurava da prijedlozi amandmana ne smiju mijenjati predviđeni manjak, odnosno višak utvrđen u prijedlogu proračuna, donosno financijkim planom. Kao i po starom zakonu o proračunu novima Zakonom o proračunu propisano je da prijedlozi amandmana na proračun jedinice lokalne i područne (regionalne) samouprave ne smiju biti na teret proračunske zalihe, na teret dodatnog zaduženja ili već prije preuzetih obveza.

**3.8. Transparentost proračuna**

Zakonom o proračunu je propisana obveza objave proračuna i financijskih planovi ostale dokumentacije na mrežnim stranicama jedinice lokalne i pdoručne (regionalne) samouprave i proračunskih i izvanproračunskih korisnika.

Sukladno odredbama članka 144. Zakona o proračunu u nastavku navodimo sve obveze vezane uz transparentnost:

• Proračun i izmjene i dopune proračuna, odluka o privremenom financiranju, odluka i izmjene i dopune odluke o izvršavanju proračuna jedinica lokalne i područne (regionalne) samouprave, financijski planovi i izmjene i dopune financijskih planova izvanproračunskih korisnika, polugodišnji i godišnji izvještaj o izvršenju proračuna te polugodišnji i godišnji izvještaj o izvršenju financijskog plana izvanproračunskog korisnika objavljuju se na mrežnim stranicama jedinica lokalne i područne (regionalne) samouprave i izvanproračunskog korisnika.

• Financijski plan i izmjene i dopune financijskog plana, polugodišnji i godišnji izvještaj o izvršenju financijskog plana proračunskog korisnika objavljuje se na njegovim mrežnim stranicama, odnosno na mrežnim stranicama jedinica lokalne i područne (regionalne) samouprave ako proračunski korisnik nema svoje mrežne stranice,

• Opći i posebni dio proračuna, odluka o izvršavanju proračuna jedinica lokalne i područne (regionalne) samouprave, izmjene i dopune proračuna te izmjene i dopune odluke o izvršavanju proračuna, odluka o privremenom financiranju te opći i posebni dio polugodišnjeg i godišnjeg izvještaja o izvršenju proračuna objavljuju se u službenom glasilu jedinica lokalne i područne (regionalne) samouprave,

• Opći i posebni dio polugodišnjeg i godišnjeg izvještaja o izvršenju financijskog plana izvanproračunskog korisnika objavljuju se u službenom glasilu jedinica lokalne i područne (regionalne) samouprave,

• Vodič za građane o proračunu, izmjenama i dopunama proračuna te polugodišnjem i godišnjem izvještaju o izvršenju proračuna objavljuje se na mrežnim stranicama jedinica lokalne i područne (regionalne) samouprave.

U skladu sa dosadašnjom praksom, a vezano za transparentnost proračuna, Ministarstvo financija i dalje preporuča jedinicama lokalne i područne (regionalne) samouprave da na svojim mrežnim stranicama:

• sve ključne proračunske dokumente (a posebice prijedlog proračuna, izglasani proračun, izmjene i dopune proračuna, proračunski vodič, polugodišnji i godišnji izvještaji o izvršenju proračuna) objavljuju u jedinstvenom folderu nazvanom PRORAČUN, na kojeg postoji direktan link s naslovne stranice,

• pri objavi prijedloga proračuna, izglasanog proračuna te izmjena i dopuna proračuna objavljuju kompletan sadržaj tih proračunskih dokumenata (opći i posebni dio proračuna),

• usvojeni proračuni objavljuju, sukladno odredbama Zakona o proračunu, za proračunsku godinu i za sljedeće dvije godine na drugoj razini računskoga plana (na razini skupine) i

• proračunske vodiče za građane, na zahtjev građana, distribuiraju građanima svake godine u obliku brošure (fizičke i elektroničke), o trošku proračuna.

Zakonom o lokalnoj i područnoj (regionalnoj) samoupravi propisano je da su općina, grad i županija dužne na svojim mrežnim stranicama javno objaviti informacije o trošenju proračunskih sredstava tako da te informacije budu lako dostupne i pretražive. Zakonom o proračunu također je propisano da su jedinice lokalne i područne (regionalne) samouprave, proračunski i izvanproračunski korisnici dužni javno objavljivati informacije o trošenju sredstava na svojim mrežnim stranicama na način da te informacije budu lako dostupne, pretražive i strojno čitljive.

**3.9. Novosti u planiranju za razdoblje od 2026-2028.godine**

**3.9.1 Izmjene propisa iz proračunske regulative**

**Pravilnik o planiranju u sustavu proračuna u primjeni je od proračunskog procesa za razdoblje 2025. – 2027.** te propisuje: način primjene modificiranog novčanog načela, odnosno modificiranog obračunskog načela u postupku planiranja i izvršavanja proračuna i financijskog plana, izgled i sadržaj, dostava i objava proračuna odnosno financijskog plana, rebalansa proračuna i financijskog plana te uvjeti i pravila preraspodjele sredstava proračuna. Pravilnik u člancima 10. do 13., sadrži detaljne odredbe vezane uz primjenu modificiranog obračunskog načela u izradi proračuna jedinica lokalne i područne (regionalne) samouprave i financijskih planova. Sadržaj i izgled proračuna i financijskog plana propisan je člancima 14. do 24. te člancima 28. do 40. Pravilnika.

U planiranju proračuna i financijskih planova za 2026. i projekcija za 2027. i 2028. koristi se ekonomska klasifikacija propisana **Pravilnikom o proračunskom računovodstvu i Računskom planu.** U Uputama za izradu proračuna jedinica lokalne i područne (regionalne) samouprave za razdoblje 2025. - 2027. dan je detaljan prikaz izmjena računskog plana za potrebe procesa izrade proračuna i financijskih planova za razdoblje 2025.- 2027. u odnosu na do tada važeći.

**Pravilnik o korištenju sredstava Europske unije u primjeni je od proračunskog procesa za razdoblje 2025. -2027.** a propisuje:

• način planiranja i izvršavanja sredstava Europske unije,

• povrat sredstava te

• evidentiranje i izvještavanje o sredstvima Europske unije u Republici Hrvatskoj.

**U svibnju 2025. godine Ministarstvo financija izdalo je novu Uputu za računovodstveno evidentiranje sredstava Europske unije** (dalje u tekstu Uputa EU). Uputa EU uređuje pravila za računovodstvene evidencije poslovnih promjena vezanih za upravljanje i korištenje EU sredstava koja su na raspolaganju Republici Hrvatskoj kroz programsko razdoblje 2021. – 2027. Uputa je dostupna u aplikaciji Ministarstva financija Financijsko izvještavanje u sustavu proračuna i Registar proračunskih i izvanproračunskih korisnika (RKPFI).

**Pravilnik o proračunskim klasifikacijama donesen u siječnju 2025.** u primjeni je od proračunskog ciklusa 2025. – 2027. U skladu s odredbama Pravilnika o proračunskim klasifikacijama iz siječnja 2025. kao i u skladu s prethodnim pravilnicima na razini državnog proračuna i proračuna jedinica lokalne i područne (regionalne) samouprave koristile su se obvezne oznake izvora financiranja isključivo na razini razreda i to na sljedeći način: 1 opći prihodi i primici 2 doprinosi 3 vlastiti prihodi 4 prihodi za posebne namjene 5 pomoći 6 donacije 7 prihodi od prodaje ili zamjene nefinancijske imovine i naknade s naslova osiguranja 8 namjenski primici. Uz obvezne oznake izvora financiranja i na državnoj i na lokalnoj odnosno regionalnoj razini u prethodnom razdoblju postojale su vlastite oznake nižih razina izvora financiranja temeljene na Pravilniku o proračunskim klasifikacijama, a razvijene radi potrebe više ili manje detaljnog praćenja određenih izvora financiranja. Dodatne oznake izvora financiranja za državnu razinu određivalo je Ministarstvo financija, a za regionalnu i lokalnu razinu upravno tijelo jedinice nadležno za financije.

**Izmjenama i dopunama Pravilnika** proširena je obveza primjene jedinstvenih oznaka izvora financiranja na način da uz brojčane oznake i nazive razreda izvora financiranja koje su se do sada primjenjivale, od sada kao obvezne za primjenu postaju i: - brojčane oznake i nazivi skupina izvora financiranja (druga razina) te - određene podskupine izvora financiranja za EU sredstva (treća razina).

U nastavku se daje prikaz **razreda i skupina izvora financiranja koje će se ujednačeno koristiti za sve jedinice lokalne i područne (regionalne) samouprave** na sljedeći način:

* 11 Opći prihodi i primici
* 31 Vlastiti prihodi
* 40 Prihodi od komunalne naknade i komunalnog doprinosa,
* 42 Prihodi od spomeničke rente,
* 43 Ostali prihodi za posebne namjene,
* 50 Pomoći iz državnog proračuna,
* 51 Programi Unije,
* 510 Programi Unije,
* 52 Ostale pomoći,
* 53 Darovnice,
* 54 Europski poljoprivredni jamstveni fond (EAGF),
* 56 Fondovi EU,
* 561 Europski socijalni fond plus,
* 562 Kohezijski fond,
* 563 Europski fond za regionalni razvoj,
* 564 Fond za pomorstvo, ribarstvo i akvakulturu,
* 565 Europski poljoprivredni fond za ruralni razvoj,
* 566 Modernizacijski fond,
* 567 Socijalni fond za klimatsku politiku,
* 57 Ostali programi EU,
* 575 Fond za azil, migracije i integraciju,
* 577 Fond za pravednu tranziciju,
* 578 Fond za unutarnju sigurnost,
* 579 Fond za integrirano upravljanje granicama,
* 58 Instrumenti EU nove generacije,
* 581 Mehanizam za oporavak i otpornost – bespovratna sredstva,
* 61 Donacije,
* 71 Prihodi od prodaje ili zamjene nefinancijske imovine i naknade s naslova osiguranja,
* 81 Namjenski primici od zaduživanja,
* 810 Namjenski primici od zaduživanja – ostali.

Uz prethodno propisane obvezne razrede, skupine i podskupine Pravilnikom su predviđene i dodatne analitičke oznake izvora financiranja vezane uz EU tijekove te dodatne analitičke oznake izvora financiranja za pomoći koje se doznačavaju iz državnog proračuna.

Pravilnikom je primjena **obvezna u planiranju i izvršavanju proračuna i financijskog plana od proračunskog ciklusa za razdoblje 2026. – 2028.** za izvore financiranja unutar razreda 5 Pomoći i 8 Namjenski primici na sljedeći način:

• 51 Programi Unije, 510 Programi Unije,

• 56 Fondovi EU, 561 Europski socijalni fond plus, 562 Kohezijski fond, 563 Europski fond za regionalni razvoj, 564 Fond za pomorstvo, ribarstvo i akvakulturu, 565 Europski poljoprivredni fond za ruralni razvoj, 566 Modernizacijski fond, 567 Socijalni fond za klimatsku politiku,

• 57 Ostali programi EU, 575 Fond za azil, migracije i integraciju, 577 Fond za pravednu tranziciju, 578 Fond za unutarnju sigurnost, 579 Fond za integrirano upravljanje granicama,

• 58 Instrumenti EU nove generacije, 581 Mehanizam za oporavak i otpornost – bespovratna sredstva,

• 5012 Pomoći iz državnog proračuna kroz nacionalno sufinanciranje EU projekata, 50815 Pomoći kroz namjenske primitke od zaduživanja – NPOO i

• 810 Namjenski primici od zaduživanja – ostali zajedno sa dodatnim analitičkim oznakama izvora financiranja kako slijedi:

− 00 raspoloživ predujam ili unaprijed naplaćen prihod

− 11 predfinanciranje iz općih prihoda i primitaka

− 31 predfinanciranje iz vlastitih prihoda

− 43 predfinanciranje iz ostalih prihoda za posebne namjene

− 81 predfinanciranje iz namjenskih primitaka od zaduživanja.

1. **METODOLOGIJA IZRADE PRIJEDLOGA PRORAČUNA OPĆINE POSEDARJE**

Metodologija za izradu plana proračuna jedinice lokalne i područne (regionalne) samouprave propisana je Zakonom o proračunu i podzakonskim aktima kojuma se regulira provedba navedenog Zakona.

Proračunski korisnik Općine Posedarje obavezan je izrađivati financijski plan u skaldu s odredbama Zakona o proračunu te se pridržavati ovih Uputa i Uputa za izradu plana proračuna jedinice lokalne i područne (regionalne) samouprave Ministarstva financija.

**4.1. Sadržaj proračuna Općine Posedarje**

Proračun jedinice lokalne i područne(regionalne) samouprave sastoji se od plana za proračunsku godinu i projekcija za slijedeće dvije godine.

Sastavi dijelovi općeg dijela proračuna su:

**Opći dio proračuna**

**Sastavni djelovi Općeg dijela proračuna su:**

**Sažetak računa prihoda i rashoda i sažetak Računa financiranja**-ukupni prihodi poslovanja i prihodi od prodaje nefinancijske imovine, ukupni rashodi poslovanja i rashodi za nabavu nefinancijske imovine, ukupni primici od financijske imovine i zaduživanja i izdaci za financijsku imovinu i otplatu zajmova

**Račun prihoda i rashoda**-ukupni prihodi i rashodi iskazani prema izvorima financiranja na razini skupine, te ukupni rashodi iskazani po funkcijskoj klasifikaciji

**Račun financiranja-**ukupni primici od financijske imovine i zaduživanja i izdaci za financijsku imovinu i otplatu zaduživanja iskazani prema izvorima financiranja i ekonomskoj klasifikaciji na razini skupine

**Preneseni višak ili preneseni manjak**- ako ukupni prihodi i primici nisu u ravnoteži s rashodima i izdacima, opći dio proračuna sadrži i preneseni višak odnosno manjak prihoda nad rashodima

**Višegodišnji plan uravnoteženja-**ako Jedinica lokalne i područne (regionalne) samouprave ne mogu preneseni manjak prihoda nad rashodima podmirti do kraja proračunske godine, obvezni su izradti višegodišnji plan uravnoteženja za razdoblje za koje se proračun donosi.

Ako jedinica lokalne i područne (regionalne) sam ouprave ne mogu preneseni višak u cijelsoti iskoristiti u jednoj proračunskoj godini, korištenje viškaova planiraju višegodišnjim planiom uravnoteženja za razdoblje za koje se proračun donosi.

**Posebni dio proračuna**

**Posebni dio proračuna sadrži:**

**Plan rashoda i izdataka proračuna Jedinice lokalne i područne (regionalne) samouprave i njihovih proračunskih korsnika-**rashodi i izdaci Jedinice lokalne i područne (regionalne) samouprave i njihovih proračunskih korsn ika iskazanih po organizacijskojklasifikaciji, izvorima financiranja i ekonomskoj klasifikaciji na razini skupine, raspoređenih u programe a prikazanih kroz projekte i aktivnosti.

**Obrazloženje proračuna**

**Obrazložen je proračuna sadrži obrazloženje općeg i posebnog dijela proračuna-**obrazloženje općeg dijela proračuna sadrži obrazloženje prihoda i rashoda, primitaka i izdataka i obrazloženje prenesenog viška odnosno manjka, obrazloženje posebnog diejla proračuna temelji se na obrazloženjima financijskih planova proračunskih korsinika, a sastoje se od obrazloženja aktuvmnosti i projekata zajedno s ciljevima i pokazateljima uspješnosti iz akta o strateškom planiranju.

* 1. **Sadržaj financijskog plana proračunskih i izvanproračunskih korisnika jedinice lokalne (regionalne) samouprave**

|  |  |  |
| --- | --- | --- |
| **SADRŽAJ** | **SASTAVNI DIO** | **OPIS SASTAVNOG DIJELA** |
| Opći dio financijskog plana | Sažetak Računa prihoda i rashoda  Sažetak Računa financiranja | - ukupni prihodi poslovanja i prihodi od prodaje nefinancijske imovine, ukupni rashodi poslovanja i rashodi za nabavu nefinancijske imovine  - ukupni primici od financijske imovine i zaduživanja i izdaci za financijsku imovinu i otplate zajmova |
| Račun prihoda i rashoda | - ukupni prihodi i rashodi iskazani prema izvorima financiranja i ekonomskoj klasifikaciji na razini skupine - ukupni rashodi iskazani prema funkcijskoj klasifikaciji |
| Račun financiranja | - ukupni primici od financijske imovine i zaduživanja i izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji na razini skupine |
| Preneseni višak ili preneseni manjak prihoda nad rashodima | - ako ukupni prihodi i primici nisu jednaki ukupnim rashodima i izdacima, opći dio proračuna sadrži i preneseni višak ili preneseni manjak prihoda nad rashodima |
| Višegodišnji plan uravnoteženja | - ako proračunski korisnik ne može preneseni manjak podmiriti do kraja proračunske godine, obvezan je izraditi višegodišnji plan uravnoteženja za razdoblje za koje se financijski plan donosi - ako proračunski korisnik ne može preneseni višak, zbog njegove veličine, u cijelosti iskoristiti u jednoj proračunskoj godini, korištenje viška planira se višegodišnjim planom uravnoteženja za razdoblje za koje se financijski plan donosi |
| Posebni dio financijskog plana | Plan rashoda i izdataka proračunskih korisnika | - rashodi i izdaci iskazani po izvorima financiranja i ekonomskoj klasifikaciji na razini skupine, raspoređeni u programe koji se sastoje od aktivnosti i projekata |
| Obrazloženje financijskog plana | Obrazloženje općeg dijela financijskog plana i obrazloženje posebnog dijela financijskog plana | - obrazloženje općeg dijela financijskog plana sadrži obrazloženje prihoda i rashoda, primitaka i izdataka te obrazloženje prenesenog manjka odnosno viška financijskog plana - obrazloženje posebnog dijela financijskog plana sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja i godišnjeg plana rada |

Proračunski i izvanproračunski korisnik jedinice lokalne i područne (regionalne) samouprave prihode i primitke, rashode i izdatke za 2026. godinu planira na razini skupine (druga razina računskog plana) isto kao i 2027. i 2028. godine. Temeljem zahtjeva nadležnog proračuna korisnici mogu izrađivati prijedlog financijskog plana na razini odjeljka (četvrta razina računskog plana). **Međutim upravno vijeće ili drugo upravljačko tijelo obvezno je usvojiti plan korisnika, a predstavničko tijelo proračuna za 2026. godinu i projekcije za 2027. i 2028. godinu na razini skupine (druga razina računskog plana).**

* 1. **Rokovi za predlaganje i donošenje financijskog plana proračunskog korisnika i izvanproračunskih korisnika proračuna jedinice lokalne i područne (regionalne) samouprave**

Rokovi za predlaganje i donošenje financijskog plana proračunskih i izvanproračunskih korisnika proračuna jedinice lokalne i područne (regionalne) samouprave prikazani su u tablicama:

|  |  |  |  |
| --- | --- | --- | --- |
| TKO? | KOME? | PREPORUČENI ROK | NAPOMENA |
| Ravnateljica dječjeg vrtića | Upravnom vijeću dječjeg vrtića | 31. listopada 2025. | prije dostave prijedloga financijskog plana Općini Posedarje,čelnik proračunskog korisnika obvezan je prijedlog financijskog plana uputiti upravljačkom tijelu na usvajanje |
| Proračunski korsnik Dječji vrtić | Jedinstvenom upravnom odjelu |
| Jedinstveni upravni odjel | Općinskom načelniku | 07. studenog 2025.godine. | JUO izrađuje nacrt proračuna te ga dostavlja načelniku |
| Općinski načelnik | Općinskom vijeću | 15. studenog 2025. | Načelnik utvrđuje prijedlog proračuna i podnosi ga predstavničkom tijelu na donošenje |
| Općinsko vijeće |  | Do kraja tekuće 2025. | Predstavničko tijelo donosi proračun za 2026. godinu i projekcije za 2027. i 2028. godinu do kraja tekuće 2025. godine, u roku koji omogućuje primjenu proračuna od 1. siječnja 2026. |

* 1. **Sudjelovanje građana u procesu planiranja proračuna jedinica lokalne i podoručne (regionalne) samouprave**

Kao i prijašnjih godina, jedinica lokalne i podoručne (regionalne) samouprave i njihovi proračunski korisnici, po usvajanju proračuna od strane predstavničkog tijela, proračune i financijske planove dužni su objaviti na svojim mrežnim starnicama. Prilikom izrade proračuna za razdoblje od 2026. -2028. jedinice lokalne i područne (regionalne) samouprave trebaju razmotriti komentare koje su zaprimili na usvojen i po usvajanju objavljen proračun za razdoblje 2025. – 2027. I ove godine, a kako bi se građanima omogućilo aktivnije sudjelovanje u procesu izrade proračuna jednica lokalne i područne (regionalne) samouprave , uz ostale već prisutne načine sudjelovanja, preporuka je da jedinice lokalne i pdoručne (regionalne) samouprave osiguraju zainteresiranoj javnosti mogućnost on-line dostave komentara, preporuka i prijedloga, na usvojeni proračun za razdoblje od 2025.-2027. godine, a kako bi se zaprimljeni komentari i prijedlozi mogli razmotriti prilikom izrade proračuna za 2026-2028. godinu.

Obrazac za On-line prijedloge nalazi se u prilogu 4. Uputa Ministarstva financija.

* 1. **Izmjene i dopune proračuna**

Izmjenama i dopunama plana proračuna mijenja se isključivo plan za tekuću godinu. Na postupak donošenja izmjena i dopuna plana proračuna primjenjuje se odredba Zakona o proračunu za postupak donošenja proračuna. Izmjene i dupune proračuna sastoje se od plana za tekuću godini i sadrže opći i posebni dio proračuna te obrazloženje izmjena i dopuna plana proračuna. Izmjenama i dopunama proračuna ne mogu se mijenjati rashodi i izdaci ispod razine izvršenja i preuzetih obveza po investicijskim projektima te preuzetih obveza iz ugovora koji zahtijevaju plaćanje u slijedećim godinama. Ostvareni namjenski prihodi proračuna, izmenama i dopunama plana proračuna moraju se planirati minimalno na razini ostvarenih prihoda i primitaka, odnosno izvršenih rashoda i izdataka. Uz svake izmjene i dopune plana proračuna obvezno je izraditi i obrazloženje općeg i posebnog dijela proračuna.

* 1. **Izmjene i dopune financijskog plana**

Sulkadno odredbama Zakona o proračunu izmjenama i dopunama financijskog plana mjenja se isključivo usvojen plan za tekuće razdoblje. Na postupak donošenja izmjena i dopuna financijskog plana na odgovarajući se način primjenjuje odredba Zakona o proračunu za postupak donošenja financijskog plana.

Ostvareni namjenski prihodi i primici i ostvareni vlastiti prihodi te rashodi izvršeni iznad iznosa utvrđenih planom, izmjenama i dopunama financijskog plana moraju se planirati minimalno na razini ostvarenih prihoda i primitaka, odnosno izvršenih rashoda i izdataka.

**4.6 Transaprentost proračuna**

Novim Zakonom o o proračunu propisana je obveza objave dokumenata i informacija o trošenju proračunskih sredstava. Svi dokumenti vezani uz proračun i njegove izmjene objavljuju je u formatu pogodnom za daljnju obradu (word ili excel)

Obveze uz transparentost:

* Proračun i izmjene proračuna, odluka o privremenom financiranju, odluka o

izmjenama i dopunama odluke o izvršavanju proračuna, financijski planovi i izmjene i dopune financijskih planova proračunskih i izvanproračunskih korisnika, polugodišnji i godišnji izvještaj o izvršenju proračuna te polugodišnji i godišnji izvještaaj o izvršenju financijskih planova proračunskih i izvanproračunskih korsnika obvezno se objavljuju na mrežnim stranicama jedinice.

Ako proračunski korsnik i izvanproračunski korisnik nema svoje mrežne stranice tada se potrebno objavljuje na mrežnim stranicama nadležnog proračuna odnosno jednice lokalne i područne (regionalne) samouprave.

* Opći i posebni dio proračuna, odluka o izvršavanju proračuna jedinice lokalne i područne (regionalne) samouprave, izmjene i dopune proračuna te izmjene i dopune odluke o izvršavanju plana proračuna, odluka o privremenom financiranju te opći i posebni dio polugodišnjeg i godišnjeg izvještaja o izvršenju plana proračuna objavljuju se u službenom glasili jedinice.
* Vodič za građanje odnosno proračuno u malom objavljuju se na mrežnim stranicama jedinice.

Sukladno s dosadašnjom praksom i Uputama ministarstva fianncija preporučuje se jedinicama da sa svojim mrežnim stranicama objavljuju:

* U posebnom folderu PORORAČUN sve važne proračunske dokumente kao što su (prijedlog plana proračuna, izglasani in usvojeni plan proračuna za proračunsku godinu, odluka o izvršavanju proračuna, izmjene i dopune plana proračuna, polugodišnji i godišnji izvještaj o izvršenju plana proračuna. Isto tako je preporuka objaviti i proračun za građane.

Zakonom o lokalnoji područnoj (regionalnoj) samoupravi ("Narodne novine" br: 33/01, 60/01,

129/05, 109/07, 125/0/,n 36/09, 150/11, 144/12,,19/13-pročišćeni tekst, 137/15-ispravak 123/17, 98/19, i 144/20) propisano je da su općine, grad i žuopanija dužne sa svojim mrežnim stranicama javno objavljivati informacije o trošenju proračunskih sredstava tako da te informacije budu lako dostupne i pretražive.

**4.7. Zaduživanje i davanje jamstava i suglasnosti**

Zakonom o proračunu i Pravilnikom o postupku zaduživanja te davanja jamstava i suglasnosti jedinica lokalne i područne (regionalne) samouprave („Narodne novine“ broj 55/09 i 139/10) propisan je postupak davanja suglasnosti za zaduživanje jedinica lokalne i područne (regionalne) samouprave (dalje u tekstu: općina, grad, županija) davanja jamstava županije i davanja suglasnosti općine, grada i županije, obvezni sastojci zahtjeva, obvezni prilozi i dokumentacija, te način izvještavanja o zaduživanju, danim jamstvima i suglasnostima.

Zakonom o proračunu propisana je obveza i rok dostave ugovora o zaduživanju te izvještaja o zaduživanju, danim jamstvima i suglasnostima putem obrasca IZJS Ministarstva financija. Skenirani ugovori i Obrasci IZJS (potpis župana/gradonačelnika/načelnika i pečat) dostavljaju se na e-mail adresu Ministarstva financija([lokalni.proracuni@mfin.hr](mailto:lokalni.proracuni@mfin.hr))

**4.8. Dostava proračuna i odluke o izvršavanju proračuna Ministarstvu financija**

Sukladno članku 43. Zakona o proračunu, načelnik, gradonačelnik i župan obvezni su dostaviti Ministarstvu financija:

- proračun i projekcije,

- odluke o izvršavanju proračuna

- izmjene i dopune proračuna jedinice lokalne i područne (regionalne)

- izmjene i dopune odluke o izvršavanju proračuna jedinice lokalne i područne (regionalne) samouprave

Načelnik, gradonačelnik i župan sve navedene akte obvezni su dostaviti Ministarstvu financija u roku od 15 dana od dana njihova stupanja na snagu.

Jednice su u obvezi na adresu e-pošte Ministarstvu financija [lokalni.proracun@mfin.hr](mailto:lokalni.proracun@mfin.hr)

poslati link na navedene dokumente objavljene u službenom glasniku, u roku od 15 dana od dana njihova stupanja na snagu.

Sukladno članku 90. Zakona o proračunu, godišnji izvještaj o izvršenju proračuna jedinice lokalne i područne (regionalne) samouprave dostavlja se Ministarstvu financija i Državnom uredu za reviziju u roku od 15 dana nakon što ga donese predstavničko tijelo jedinice lokalne i područne (regionalne) samouprave. Iznimno, ako predstavničko tijelo ne donese izvještaj, isti se dostavlja Ministarstvu financija i Državnom uredu za reviziju u roku od 60 dana od dana podnošenja predstavničkom tijelu.

Jedinice su u obvezi na adresz e-pošte Ministarstvu financija [lokalni.proracun@mfin.hr](mailto:lokalni.proracun@mfin.hr)

poslati link na mrežnu stranicu jedinice na kojoj je objavljen godišnji izvještaj o izvršenju proračuna jedinice lokalne i područne (regionalne) samouprave u rodku od 15 dana nakon donošenja.

Godišnji izvještaj o izvršenju proračuna jeedinice lokalne i područne (regionalne) samouprave nije potrebno dostavljati u papirnatom obliku Ministarstvu fianncija niti Državnom uredu za reviziju.

Državnom uredu za reviziju je podatak o linku potrebno dostaviti na e-mail Državnog ureda za reviziju i to:Grad Zagreb na e-mail Središnjeg ureda Državnog ureda za reviziju, dok su druge jedinice lokalne i područne (regionalne) samouprave obvezne dostaviti na link izvještaja na e-mail područnog ureda Državnog ureda za reviziju na čijem području je sjedište jedinice. Sve e-mail adrese su objavljene na mrežnoj stranici Državnog ureda za reviziju , <http://revizija.hr/hr/kontakt/>.

Sukladno članku 79. Zakona o lokalnoj i područnoj (regionalnoj)samoupravi predsjednik predstavničkog tijela jedinice lokalne i područne (regionalne) samouprave dužan je na ocjenu zakonitosti dostaviti statut, poslovnik, proračun ili drugi opći akt nadležnom tijelu državne uprave u čijem je djelokrugu opći akt zajedno s izvatkom iz zapisnika koji se odnosi na postupak donošenja općeg akta propisan statutom i poslovnikom, u roku od 15 dana od dana donošenja općeg akta.

Ministarstvo financija nadležno je za nadzor zakonitosti općih akata iz područja financija i to:

1. Proračun za tekuću proračunsku godinu i projekcija za sljedeće dvije proračunske godine (čl. 39. st. 1. Zakona o proračunu),
2. Odluke o izvršavanju Proračuna jedinice lokalne i područne regionalne samouprave te izmjene i dopune navedene odluke (čl.14 st. 1. Zakona o proračunu),
3. Izmjene i dopune proračuna (čl. 39. st. 2. Zakona o proračunu),
4. Odluke o privremenom financiranju jedinica lokalne i područne regionalne samouprave (čl. 42. st. 2 Zakona o proračunu) i
5. Odluke o porezima (čl. 42. i 43., a u svezu sa člankom 53. Zakona o lokalnim porezima „Narodne novine“ br: 115/16, i 101/17)

Nadzor zakonitosti akata od rednog broja 1. do 4. provodi Sektor za financijski i proračunski nadzor, dok nadzor zakonitosti akta pod rednim brojem 5. provodi Porezna uprava.

Dakle, jedinice su u obvezi opće akte iz nadležnosti Ministarstva financija (proračun, odluku o izvršavanju proračuna, izmjene i dopune proračuna te odluku o privremenom financiranju) u roku od 15 dana od dana donošenja općeg akta **dostaviti poštom u papirnatom obliku na adresu Ministarstvo financija, Sektor za financijski i proračunski nadzor, Katančićeva 5, Zagreb.**

**4.9. Planiranje rashoda proračunskog korisnika**

Sukladno Zakonu o proračunu upute sadrže i visinu rashoda koji se financiraju iz općih prihoda i primitaka te namjenskih primitaka po razdjelima organizacijske klasifikacije za iduću proračunsku godinu i za slijedeće dvije raspoređenu na:

a) visinu rashoda potrebnih za provedbu postojećih programa, odnosno aktivnosti, koje proizlaze iz trenutno važećih propisa i

b) visinu rashoda potrebnih za uvođenje i provedbu novih ili promjenu postojećih programa, odnosno aktivnosti

|  |  |  |  |  |  |  |
| --- | --- | --- | --- | --- | --- | --- |
| Tekući plan 2025. godina | 2026. godina | | | 2027. i 2028. godina | | |
| Limit A | Limit B | Plan | Limit A | Limit B | Plan |
| 487.200,00€ | 520.000,00 € | 0,00 | 520.000,00€ | 540.000,00 € | 0,00 | 560.000,00 € |

**4.10. Terminski plan za izradu proračuna i financijskog plana proračunskog korisnika**

Poračunski korisnici Općine Posedarje dužni su dostaviti prijedloge svojih financijskih planova Jedinstvenom upravnom odjelu do 31.listopada 2025. g. Financijski planovi moraju biti izrađeni sukladno propisanoj metodologiji i financijskim okvirima zadanim ovim Uputama.

Jedinstveni upravni odjel razmatra prijedloge i usklađuje financijske planove s procijenjenim prihodima te izrađuje nacrt prijedloga Proračuna Općine Posedarje za 2026.g., projekcije za 2027. i 2028. godinu, i dostavlja ih načelniku Općine Posedarje do 05.studenog 2025.g.

Načelnik Općine utvrđuje prijedlog Plana proračuna Općine Posedarje za 2026.g. s projekcijama za 2027 i 2028.g. te ih podnosi Općinskom vijeću na donošenje do 15.studenog 2025.g.

Sukladno članku 39. zakona o proračunu, predstavničko tijelo donosi Proračun Općine Posedarje za 2026.g. s projekcijama za 2027. i 2028.g. najkasnije do 31.prosinca 2025.g.

**4.11. Uvođenje obveze poslovanja jedinice lokalne i područne (regionalne) samouprave preko jedinstvenog računa riznice**

Temeljem članka 50. st.2. Zakona o proračunu jedinice lokalne i područne (regionalne) samouprave obvezne su imati jedinstveni račun proračuna koji se otvara i vodi u kreditnoj instituciji, a na kojem se ostvaruju svi priljevi i izvršavaju svi odljevi proračuna i proračunskih korisnika jedinice lokalne i područne (regionalne) samouprave.

Sustav poslovanja preko jedinstvenog računa proračuna podržava efikasno upravljanje viškovima i manjkovima proračunskog sustava, pruža točne i pravovremene informacije o novčanim tokovima proračuna i proračunskih korisnika, omogućava sveobuhvatnije i točnije projekcije likvidnosti te praćenje i nadzor nad naplatom prihoda i primitaka i drugih priljeva odnosno pravovremeno izvršavanje rashoda i izdataka i drugih odljeva, što osigurava realnije i kvalitetnije planiranje i izvršavanje proračuna.

Pravilnik o proračunskom računovodstvu i Računskom planu dodatno je, kao nadogradnju jedinstvenom računu proračuna, propisao **obvezu uvođenja Objedinjene glavne knjige proračuna**, sustava koji, kao nadopuna postojećim Glavnim knjigama proračuna i Glavnim knjigama proračunskih korisnika, na jednom mjestu objedinjava podatke o poslovnim događajima iz Glavne knjige proračuna i Glavnih knjiga proračunskih korisnika iz nadležnosti proračuna. Proračuni čiji su proračunski korisnici u trenutku stupanja na snagu Pravilnika poslovali preko jedinstvenog računa proračuna, bili su obvezni uspostaviti Objedinjenu glavnu knjigu proračuna do 1. siječnja 2025. Proračuni čiji proračunski korisnici u trenutku stupanja na snagu ovoga Pravilnika ne posluju preko jedinstvenog računa proračuna već preko vlastitih računa u poslovnim bankama, obvezni su uspostaviti Objedinjenu glavnu knjigu proračuna do 1. siječnja 2026.

Općina Posedarje je s danom 01.srpnja 2025. godine uspostavila punu RIZNICU na način da i proračunski korisnik Dječji vrtić Cvrčak Posedarje posluje preko jedinstvenog računa otvorenog u Hrvatskoj poštanskoj banci.

**5. OPIS PLANIRANIH POLITIKA OPĆINE POSEDARJE**

Vizija, misija i mandat Misija Općine Posedarje (2025.–2029.) jest osigurati transparentno, odgovorno i strateški usmjereno upravljanje, s naglaskom na demografsku obnovu i zadržavanje mladih obitelji kroz poticanje zapošljavanja, stambene politike i društvenih sadržaja. Cilj je stvaranje pozitivnog okruženja i preduvjeta za društveno-gospodarski održivi razvoj, temeljen na poduzetništvu, poljoprivredi i turizmu, uz istodobno ulaganje u digitalnu i zelenu tranziciju te učinkovito upravljanje javnim resursima, zaštitu i očuvanje okoliša. Vizija Općine Posedarje (2025.–2029.) je biti privlačna, gospodarski snažna i društveno uključiva sredina koja osigurava kvalitetne životne uvjete za mlade i obitelji, uz razvoj održive poljoprivrede i turizma, jačanje prometne povezanosti, očuvanje prirodnih resursa i njegovanje posedarske tradicije. Općina teži tome da postane zajednica u kojoj mladi žele ostati, a nove obitelji doseliti.

Provedbeni program Općine Posedarje za razdoblje od 2025.godine do 2029.godine donesen je u rujnu 2025.godine i dostupan je na službenim stranicama Općine Posedarje i to na linku:

<https://opcina-posedarje.hr/images/Dokumenti/PROVEDBENI_PROGRAM_OPINE_POSEDARJE_2025-2029>.

Provedbeni program Općine Posedarje predstavlja kratkoročni akt strateškog planiranja kojim se detaljno određuju prioritetne mjere i aktivnosti za provedbu ciljeva iz hijerarhijski viših razvojnih dokumenata, osiguravajući pritom i poveznicu s proračunom Općine. Donosi ga Općinski načelnik kao izvršno tijelo Općine Posedarje za mandatno razdoblje od 2025. do 2029. godine. Sadržaj Provedbenog programa izrađen je u skladu s metodologijom strateškog planiranja te usklađen s višim razvojnim dokumentima, ponajprije s Planom razvoja Zadarske županije 2021. – 2027. te Nacionalnom razvojnom strategijom Republike Hrvatske do 2030. godine. Program ima izniman značaj za Općinu Posedarje jer usmjerava gospodarski i društveni razvoj njezina područja. Provedba mjera ključna je za održivi razvoj Općine, uzimajući u obzir njezine prednosti i ograničenja. U okviru samoupravnog djelokruga, primjena programa pridonosi povećanju prilagodljivosti i otpornosti na vanjske utjecaje te smanjenju ekonomskih i socijalnih nejednakosti na području Općine Posedarje.

Prioriteti djelovanja Općine Posedarje su:

1. Pametan i uključiv razvoj gospodarstva i zajednice
2. Poboljšanje kvalitete života i zdravlje te otpornost zajednice
3. Zeleno i održivo upravljanje prostorom i resursima

**6. PROCJENA PRIHODA I RASHODA TE PRIMITAKA I IZDATAKA PRORAČUNA OPĆINE POSEDARJE ZA RAZDOBLJE OD 2026.- 2028.GODINE**

Prihodi jedinica lokalne i područne (regionalne) samouprave planiraju se na temelju istih makroekonomskih pretpostavki kao i kod prihoda državnog proračuna, u skladu s trenutnim kretanjima i makroekonomskim projekcijama za spomenuto razdoblje.

Prihodi od poreza očekuju se u većem iznosu s obzirom na povoljnije makroekonomske uvjete, bolju zaposlenost i konzistentan rast prihoda od poreza u posljednjih godina. Sredinom 2025.godine započeo je završni dio sređivanja zemljišnih knjiga pa se shodno tim u narednom trogodišnjem razdoblju očekuje povećanje prihoda po posebnim propisima i to prvenstveno prihoda od komunalnog doprinosa.

U 2026.godini Općina Posedarje započima s Projektom razvoja zelene infrastrukture i kružnog gospodarenja prostorom i zgradama Općine Posedarje koji se u 100%-om iznosu financira iz sredstva Ministarstva prostornog uređenja, graditeljstva i državne imovine.

**7. TERMINSKI PLAN ZA IZRADU PRORAČUNA I PRIJEDLOGA FINANCIJSKOG PLANA PRORAČUNSKOG KORISNIKA OPĆINE STARIGRAD**

Poračunski korisnici Općine Posedarje dužni su dostaviti prijedloge svojih financijskih planova Jedinstvenom upravnom odjelu do 31.listopada 2025. g. Financijski planovi moraju biti izrađeni sukladno propisanoj metodologiji i financijskim okvirima zadanim ovim Uputama.

Jedinstveni upravni odjel razmatra prijedloge i usklađuje financijske planove s procijenjenim prihodima te izrađuje nacrt prijedloga Proračuna Općine Posedarje za 2026.g., projekcije za 2027. i 2028. godinu, i dostavlja ih načelniku Općine Posedarje do 07.studenog 2025.godinu.

Načelnik Općine utvrđuje prijedlog Plana proračuna Općine Posedarje za 2026.godinu s projekcijama za 2027 i 2028.godinu te ih podnosi Općinskom vijeću na donošenje do 15.studenog 2025.g.

Sukladno članku 39. zakona o proračunu, predstavničko tijelo donosi Proračun Općine Posedarje za 2026.godinu. s projekcijama za 2027. i 2028.godinu. najkasnije do 31.prosinca 2025.godine.

**8. DOSTUPNOST MATERIJALA**

Upute za izradu plana proračuna za razdoblje od 2026.-2028.godine dostupne su na službenoj starnici Općine Posedarje: [www.opcina-posedarje.hr](http://www.opcina-posedarje.hr).

**KLASA: 400-08/25-01/01**

**URBROJ:2198-7-2/1-25-01**

**Posedarje, 22.listopada 2025. godine**